Bugun, 22 yanvar kuni «Bunyodkor» klubi Osiyo chempionlar ligasi ikkinchi saralash bosqichi doirasida Iroqning «Az-Zavra» klubiga qarshi maydonga tushdi. Foto: Ma’ruf Asqarov / Tribuna.uz Vadim Abramov jamoasi yangi mavsumdagi ilk rasmiy o‘yinida Toshkentda iroqliklar ustidan yirik 4:1 hisobda g‘alaba qozondi. «Qaldirg‘ochlar» safida o‘z debyutini nishonlagan Murod Xolmuhammedov, Humoyun Murtazoyevlar gollari hisobini ochgan bo‘lishsa, Boburbek Farhodov klubdagi ilk golini urdi. Shu kuni O‘zbekiston olimpiya jamoasining yarim finaldagi Saudiya Arabistoniga qarshi o‘yini bilan parallel tarzda kechgan «Bunyodkor» o‘yinini ko‘plab muxlislar kuzata olmagan bo‘lsa-da, Tribuna.uz sovuq ob-havo sharoitida o‘tgan «Jar»dagi qaynoq haroratli qarama-qarshilikdan fotogalereyani taqdim etadi. Ushbu ajoyib kadrlarning o‘zi siz tomosha qila olmagan o‘yinning qanday kechganligi borasida tasavvur bera oladi. Ma’rufjon Asqarov olgan suratlar